लखनऊ मेट्रो

thumb

लखनऊ मेट्रो एक त्वरित यातायात प्रणाली है जो भारत के उत्तर प्रदेश राज्य में लखनऊ शहर की सेवा करती है।  लाइन का निर्माण 27 सितंबर 2014 को ट्राँसपोर्ट नगर से चारबाग रेलवे स्टेशन तक 8.5 कि॰मी॰ (5.3 मील) के साथ शुरू हुआ था, जिसने 5 सितंबर 2017 को अपना वाणिज्यिक संचालन शुरू किया, जिससे यह देश में सबसे तेज मेट्रो रेल प्रणाली बन गई। चौधरी चरण सिंह अंतर्राष्ट्रीय हवाई अड्डे के मेट्रो स्टेशन से मुंशी पुलिया मेट्रो स्टेशन तक रेड लाइन पर पूर्ण परिचालन 9 मार्च 2019 को शुरू हुआ।

लखनऊ मेट्रो 22 स्टेशनों के साथ 22.87 कि॰मी॰ की दूरी तय करती है। यह दिल्ली मेट्रो, हैदराबाद मेट्रो, चेन्नई मेट्रो, नम्मा मेट्रो, नोएडा मेट्रो और कोलकाता मेट्रो के बाद भारत में सातवां सबसे लंबा परिचालन मेट्रो नेटवर्क है।गाजियाबाद और लखनऊ में मेट्रो ट्रेन प्रोजेक्ट को मंजूरी| याहू जागरण|३ फरवरी, २००९) मेट्रो रेल के संचालन को मूर्त रूप देने और उस पर आने वाले खर्च को पूरा करने की व्यवस्था के लिए राज्य सरकार ने वित्त, नगर विकास, आवास, ऊर्जा, लोक निर्माण, परिवहन ओर पर्यावरण विभाग के प्रमुख सचिवों और लखनऊ के मंडलायुक्त की एक समिति बना दी है।

लखनऊ और कानपुर में मेट्रो रेल शुरु होने के बाद सड़कों पर यातायात काफी कम हो सकेगा। वर्तमान में इन दोनों शहरों में हर महीने लगभग १००० नए चौपहिया वाहनों का पंजीकरण कराया जाता रहा है। लखनऊ में सभी राष्ट्रीय राजमार्गों पर बाइपास बना दिए जाने के बावजूद सड़कों पर गाड़ियों का दबाव बढ़ता ही जा रहा है। इस कारण से यहाँ मेट्रो का त्वरित निर्माण अत्यावश्यक हो गया है। लखनऊ शहर में आरंभ में चार गलियारे निश्चित किये गए हैं:
 अमौसी से कुर्सी मार्ग,(लखनऊ गेट्स प्रोजक्ट वर्थ २४०० करोड़ टाइम्स ऑफ इंडिया, ६ फरवरी २००९, फ़ैज़ रहमान सिद्दीकी)
 बड़ा इमामबाड़ा से सुल्तानपुर मार्ग,
 पीजीआई से राजाजीपुरम एवं
 हज़रतगंज से फैज़ाबाद मार्ग

उत्तर प्रदेश सरकार ने लखनऊ के अलावा कानपुर और गाजियाबाद शहरों में मेट्रो रेल चलाने की योजना बनाई है। गाजियाबाद दिल्ली के करीब होने से वहाँ मेट्रो रेल सबसे पहले शुरू हो सकती है। आवास-विकास विभाग के अधिकारियों के अनुसार गाजियाबाद में दिल्ली से वैशाली तक मेट्रो रेल का रास्ता साफ हो गया है तथा मेरठ में भी संभावना ढूंढी जायेगी।मेरठ में मेट्रो की संभावना तलाशेगी डीएमआरसी| ५ जून, २००९|याहू जागरण)इस परिवहन व्यवस्था की सफलता से प्रभावित होकर भारत के दूसरे राज्यों जैसे उत्तर प्रदेश, महाराष्ट्र, राजस्थानअब जयपुर में भी मेट्रो ट्रेन ५ जून, २००९मेट्रो जयपुर सर्वे शुरु एवं कर्नाटकमुंबई, हैदराबाद, बंगलौर में होगी मेट्रो  ७ अप्रैल, २००६ बीबीसी, हिन्दी, आंध्र प्रदेश एवं महाराष्ट्र में भी इसे चलाने की योजनाएं बन रही हैं।

 इन्हें भी देखें 
 पटना मेट्रो
 हैदराबाद मेट्रो रेल
 बंगलुरु मेट्रो
 दिल्ली मेट्रो रेल
उत्तर प्रदेश मेट्रो रेल कॉर्पोरेशन

 सन्दर्भ 

श्रेणी:लखनऊ
श्रेणी:लखनऊ में यातायात
श्रेणी:भारत में मेट्रो रेल
श्रेणी:लखनऊ मेट्रो